ร้านหมูทอดร้านนี้ ชูความโดดเด่นด้วยน้ำซอสที่แตกต่างจากร้านทั่วๆไปครับ
ซอสของที่นี่เป็นมิโสะหวานๆ ผสมถั่ว ราคาจัดว่าสูงเอาการ

วันนี้มาฉลองห้างใหม่ และฝากท้องกับร้านนี้ล่ะครับ

เข้ามาในร้าน พนักงานจะเอาชาเขียและผ้าเย็นรีบมาต้อนรับเราก่อนเลยครับ ดีมากๆเลย

เนื่องจากแอบมาคนเดียวก็เลยจัดมาแค่เมนูเดียวคือ ชุดหมูทอดสันนอก

จานหมูทอดประกอบด้วยหมูทอดชิ้นหนา ทอดมาสีทอง และมีกะหล่ำฝอยไว้ทานเป็นสลัด พอพนักงานยกมาเสริฟ เค้าจะราดซอสให้เราดูเลย ซึ่งทำให้ผมถ่ายรูปหมูชิ้นสีทองไม่ทัน 555

นอกจากนั้นในชุดก็จะมีซุปมิโสะ ซึ่งมีกะหล่ำและหมูชิ้นเล็กๆ ปนอยู่ด้วย และก็จะมีไชเท้าดอง และที่ขาดไม่ได้คือข้าวสวยร้อนๆครับ

เข้าสู่รสชาติอาหาร หมูทอดกรอบนอกและนุ่มในมากๆครับ  บวกกับซอสที่ผมโรยถั่วเพิ่มเข้าไป ทานพร้อมๆกับข้าวร้อนๆ สบายกระพุ้งแก้มมาก นุ่มหอมอร่อยรสชาติคนละแนวกับหมูทอดทั่วไปพอสมควร 
รสชาติจะหวานเด่นชัด ได้กลิ่นไอหอมๆของถั่ว อารมณ์ไม่ค่อยเหมือนทานของคาวเลย

ถ้าชอบอาหารออกรสหวาน คงประทับใจมากๆแน่ โดยส่วนตัวแล้วปริมาณ 1 ชุดที่นี่ ถือว่าพอเหมาะมากๆ เพราะถ้าปริมาณมากเกินไป โอกาสเอียนน้ำจิ้มก็มีสูงน่ะครับ

ร้านนี้มีซ้ำแน่นอนจ้าาา